วันที่ 7 พ.ค. 66 บริเวณ สนง.เขตมีการจัดเลือกตั้งล่วงหน้า เหตุเกิดบริเวณประตูด้านหลังทางออกติดอาคารระบายน้ำ โดยลำดับเหตุการณ์ดังนี้ ข้าพเจ้าได้เลี้ยวรถเข้าทางเข้าด้านหลัง(อาคารระบายน้ำ) แต่ประตูปิดจึงจอดรถส่งคนเพื่อเข้าไปปฏิบัติงาน แล้วรอเพื่อจะถอยหลังออกไปจอดบริเวณอื่น แต่มีเทศกิจเทศกิจนั่งอยู่ในรถกระบะเทศกิจสีขาวเขียว ทะเบียน 4หค3809 จอดรถสตาร์ทเครื่องไม่ลงมาปฏิบัติหน้าที่ ได้บีบแตร 1 ครั้ง แล้วมีลูกจ้าเทศกิจลงมาตะคอกใส่ว่าจอดไม่ได้ ข้าพเจ้าเลยตอบกลับไปว่า "รู้แล้วไม่ต้องพูดไม่ได้จอด" ลูกจ้างผู้นั้นก็ได้ยอกย้อนมาอีกว่า "ขนาด ผอ.เขตยังไปจอดด้านนอกเลย" ซึ่งข้าพเจ้าไม่ได้มีเจตนาที่จะดึงดันเข้าไปจอดแต่จะรอถอยหลังกลับรถซึ่งรถเทศกิจคันดังกล่าวจอดบังทางอยู่และลูกจ้างเทศกิจก็ไม่ได้โบกหรือดูรถให้ได้แต่พูดจายอกย้อนหาเรื่อง หลังจากที่ข้าพเจ้านำรถไปจอดบริเวณข้างถนนแล้วเดินกลับมาในเขตเทศกิจทั้ง 2 รายนี้ก็มองหน้าจ้องเหมือนหาเรื่อง  อยากสอบถามหัวหน้าฝ่ายเทศกิจว่าพฤติกรรมของลูกจ้างเทศกิจทั้ง 2 รายนี้ 1.ละเว้นการปฏิบัติหน้าที่ราชการโดยมิชอบ ตามข้อ 19(2) วรรสาม ซึ่งมีองค์ประกอบความผิดครบทั้ง 3 ประการ ตามบทบัญญัติวินัยของลูกจ้างกรุงเทพมหานครหรือไม่ 2.เหตุใดเมื่อมีคำสั่งให้ปฏิบัติหน้าที่แต่นั่งเปิดแอร์อยู่ในรถหลวง น้ำมันรถหลวง ไม่ลงมาปฏิบัติหน้าที่ตามคำสั่งที่ ผอ. เขตสั่ง 3.การใช้วาจาตะคอก ยอกย้อนเถียงคำไม่ตกฟาก พูดจาหาเรื่อง เชิงข่มเหงแบบนี้ พฤติกรรมนี้ ผิดต่อ ข้อ 19 (12) ประการแรกถึงประการที่ 6 หรือไม่ ในฐานะประชาชนที่มาใช้บริการเลือกตั้งล่วงหน้าที่สำนักงานเขต ขอฝากถึงภาพลักษณ์ของกรุงเทพมหานครกับพฤติกรรมลูกจ้างแบบนี้มิให้ผู้อื่นเอาเป็นเยี่ยงย่างอีก หากหัวหน้าฝ่ายเทศกิจไม่ดำเนินการสอบวินัยลูกจ้าง 2 รายนี้ ข้าพเจ้าจะไปร้องทุกข์ด้วยตัวเองที่สำนักงานเขต
#1555 #bkkrongtook